NELJANDA KOOSSEISU

KOMMUNAALKOMISJONI KOOSOLEKU P R O T O K O L L

Haapsalu,								29. märts 2005 nr 28

Algus kell 16.00, lõpp kell 17.30
Juhatas			komisjoni esimees Toivo Hein
Võtsid osa	Kalju Aigro, Ivar Astok, Toivo Hein

Puudus			Kaido Antsve, Arder Väli

Kutsutud		linnapea Teet Kallasvee, linnakeskkonna osakonna juhataja Krista Vilta

Päevakord:
Haapsalu Linnavolikogu 01.04.2005 istungile esitatud ja kommunaalkomisjoni menetlusse suunatud eelnõude osas muudatusettepanekute läbivaatamine ja seisukoha võtmine

•	Eelnõule “Haapsalu linna jäätmehoolduseeskirja uue redaktsiooni kehtestamine” laekunud muudatusettepanekute arutelu

ARUTATI volikogu liikme Raimond Lunevi esitatud muudatusettepanekuid linna jäätme-hoolduseeskirja eelnõule (lisatud).

Ühehäälselt 
OTSUSTATI:
Arvestada R. Lunevi muudatusettepanekutega ja esitada volikogule kommunaalkomisjoni poolt järgmisel kujul:

Muudatusettepanek nr 1
Esitada punkt 39 järgnevas sõnastuses 
“Pakendiettevõtja on kohustatud lõppkasutajalt või tarbijalt tasuta tagasi võtma müüdud kauba pakendi ja –pakendijäätmed või korraldama selle lepingu alusel pakendi taaskasutuse organisatsiooni kaudu. Pakendid peab vastu võtma müügikohas või müügikoha vahetus läheduses asuvas selleks otstarbeks kohandatud punktis. Tagasivõtmise nõue hõlmab vaid pakendit, mille tüüp, kuju ja suurus vastavad selles müügikohas müüdava kauba pakendile ja selle kauba müüja poolt üleantava kauba pakendile. Tagasivõtmise kohtadest teavitatakse müügikohas nähtavale kohale seatud arusaadava kirjaliku teatega.”

Linnavalitsuse seisukoht:	arvestada täielikult

Muudatusettepanek nr 2
Esitada punkt 40 järgnevas sõnastuses:
“Pakendiettevõtja või tema poolt lepingu alusel volitatud taaskasutus organisatsioon on kohustatud punktis 39 toodud kohustust täitma alates 1. maist 2005. a.”

Linnavalitsuse seisukoht:	arvestada täielikult

Muudatusettepanek nr 3
Esitada punkt 41 järgnevas sõnastuses:
“Vastuvõtupunktide asukohad ja paigaldamistingimused kooskõlastab taaskasutus organisatsioon linnavalitsusega.”

Linnavalitsuse seisukoht:	arvestada täielikult

Muudatusettepanek nr 4
Peatükk II Mõisted lisada punkt 5.24
“5.24 vahetu lähedus on distants, mis ei ületa kaugust 1,5 km.”

Linnavalitsuse seisukoht:	arvestada täielikult

•	Eelnõu “Haapsalu Linnavolikogu 29.10.2004 määrusega nr 42 kinnitatud “Haapsalu linna arengukava 2004-2009” muutmine” realisatsiooniplaani arutelu

ARUTATI Haapsalu linna arengukava realisatsiooniplaani eelnõud. Koostati muudatus-ettepanekute loetelu.

Ühehäälselt
OTSUSTATI:
Esitada volikogule järgmised kommunaalkomisjoni muudatusettepanekud:

Esitaja: kommunaalkomisjon, 29.03.2005

Muudatusettepanek nr 1
Lisada peatükk “Elu- ja sotsiaalkeskkonna objektide kaasajastamine” alamteemad:
“Välja ehitada Metsakalmistu laiendus 2005-	J.Kurba	350 000 LE
Välja ehitada kaasaegne tavandihoone 2006-	J.Kurba	600 000 LE, projekt”

Linnavalitsuse seisukoht:	arvestada täielikult

Muudatusettepanek nr 2
Lisada peatükk “Ajaloolise, kultuuri- ja miljööväärtusliku arhitektuuri säilitamine”
alamteemasse “Konserveerida ja muuta linnus atraktiivsemaks kultuuri-, puhke- ja turismikeskuseks” lisapunkt:
“4. Renoveerida Toomkirik		2005-		J.Kurba	150 000 LE, projekt”

Linnavalitsuse seisukoht:	arvestada täielikult

Muudatusettepanek nr 3
Lisada peatükki “Ajaloolise, kultuuri- ja miljööväärtusliku arhitektuuri säilitamine”
alamteema
“Sadamate piirkondade väljaarendamine		2005- 	J.Kurba	-	projekt”

Linnavalitsuse seisukoht:	arvestada täielikult

Toivo Hein
Juhataja ja protokollija